Cinshi Baibolo Isambilisha?
Bushe tuba shani nga twafwa?
ABANTU BAMO BASUMINA ukuti umuntu nga afwa, alatwalilila ukuba no mweo mu cintu cimbi, e lyo bambi nabo batila umuntu nga afwa ninshi calaala capwa. Inga imwe, finshi mwasumina?
IFYO BAIBOLO ILANDA
“Abafwa, tabaishiba akantu nangu kamo.” (Lukala Milandu 9:5) Kanshi nga twafwa, tatuba aba mweo.
FIMBI IFYO TUSAMBILILA KU FYO BAIBOLO ILANDA
Umuntu wa kubalilapo Adamu, aile ku lukungu ilyo afwile. (Ukutendeka 2:7; 3:19) Ifi fine e fyo ciba na ku bantu bonse abafwa, balabwelela ku lukungu.—Lukala Milandu 3:19, 20.
Umuntu nga afwa, ninshi umulandu wakwe uwa lubembu wapwa. (Abena Roma 6:7) Takakandilwe pa membu acitile ilyo ashilafwa.
Bushe abafwa bakabuuka?
BUSHE KUTI MWATILA . . .
Ee
Awe
Nalimo
IFYO BAIBOLO ILANDA
“Kukaba ukubuuka.”—Imilimo 24:15.
FINSHI FIMBI IFYO TWINGASAMBILILA KU FYO BAIBOLO ILANDA?
Baibolo ilingi line ilanda pa bantu abafwa ukuti baleele fye utulo. (Yohane 11:11-14) Lesa kuti abuusha abafwa, nga filya fine twingabuusha umuntu uuleele utuulo.—Yobo 14:13-15.
Apo mu Baibolo mwaliba amalyashi ayengi ayalanda pa bantu ababuushiwe, kuti twacetekela ukuti abafwa bakabuuka.—1 Ishamfumu 17:17-24; Luka 7:11-17; Yohane 11:39-44.
Ishibilenipo na Fimbi
Bushe Cinshi Baibolo Isambilisha?
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn som_Latn sag_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn